Зборник на Миладиновци/ 212 песна
212

Се собрале, се набрале
Сите земски арамии
Тамо долу во Ладово,
Да си дељат пуста стока
Пуста стока арамиска.
Што имаше едно Грче,
Ни се мерит, ни се токмит,
Туку шетат крос Владово;
Со баглама не свируват
И со уста не пејуват:
„Ак бог даит да развиат
Да развиат планините,
Да соберам дружината
Дружината арамии,
Да излезам по планина,
Да си земам три синџири,
До поредам млади робје.”